CELEX: 52019PC0181
Language: da
Date: 2019-04-12
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Arbejdsgruppen for Geografiske Betegnelser, der er nedsat ved frihandelsaftalen mellem Den Europæiske Union og dens medlemsstater på den ene side og Republikken Korea på den anden side, for så vidt angår vedtagelsen af arbejdsgruppens forretningsorden

EUROPA-KOMMISSIONEN
            Bruxelles, den 12.4.2019
            COM(2019) 181 final
            2019/0093(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Arbejdsgruppen for Geografiske Betegnelser, der er nedsat ved frihandelsaftalen mellem Den Europæiske Union og dens medlemsstater på den ene side og Republikken Korea på den anden side, for så vidt angår vedtagelsen af arbejdsgruppens forretningsorden
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører afgørelsen om fastlæggelse af den holdning, der skal indtages på Unionens vegne i Arbejdsgruppen for Geografiske Betegnelser, der er nedsat ved frihandelsaftalen mellem Den Europæiske Union og dens medlemsstater på den ene side og Republikken Korea på den anden side, i forbindelse med den påtænkte vedtagelse af arbejdsgruppens forretningsorden (i det følgende benævnt "forretningsorden"). 
            
            
               2.Baggrund for forslaget
            
            
               2.1.Frihandelsaftalen mellem EU og Republikken Korea 
            
            
               Frihandelsaftalen mellem Den Europæiske Union og alle dens medlemsstater på den ene side og Republikken Korea på den anden side (i det følgende benævnt "aftalen") er Den Europæiske Unions første handelsaftale i den nye generation og er samtidig den første aftale, der er indgået med et asiatisk land. Aftalen har til formål at fremme bilateral handel og økonomisk vækst i både EU og Korea. 
            
            
               Aftalen blev undertegnet den 6. oktober 2010 og har fundet midlertidig anvendelse siden den 1. juli 2011
                  1
               . 
            
            
               2.2.Arbejdsgruppen for Geografiske Betegnelser  
            
            
               Ved aftalens artikel 15.3 nedsættes arbejdsgrupper under Handelsudvalget, bl.a. Arbejdsgruppen for Geografiske Betegnelser (artikel 15.3, stk. 1, litra g), i det følgende benævnt "GB-Arbejdsgruppen"). Ved aftalens artikel 10.18-10.26 fastsættes reglerne for geografiske betegnelser. GB-Arbejdsgruppens aktiviteter og funktionsmåde er reguleret ved aftalens artikel 10.25. 
            
            
               Med henblik på aftalens artikel 10.25 skal ændringer af aftalen gennem afgørelser, der træffes i GB-Arbejdsgruppen, godkendes af Kommissionen på Den Europæiske Unions vegne
                  2
               . 
            
            
               GB-Arbejdsgruppen er det forum og beslutningstagende organ, der kan træffe beslutning om at ændre bilag 10-A og 10-B til aftalen. I henhold til artikel 10.25, stk. 1, kan arbejdsgruppen fremsætte henstillinger og træffe afgørelser ved enstemmighed. 
            
            
               2.3.Den påtænkte retsakt fra Arbejdsgruppen for Geografiske Betegnelser
            
            
               I henhold til afgørelse nr. 1 truffet af EU-Korea-Handelsudvalget af 23. december 2011 om vedtagelse af forretningsordenen for Handelsudvalget
                  3
               , særlig artikel 15.4 i bilaget, fastsætter de specialiserede udvalg og arbejdsgrupperne selv deres forretningsorden, som skal meddeles til Handelsudvalget.
            
            
               I forbindelse med sit 6. møde den 30. maj 2018 nåede GB-Arbejdsgruppen til enighed om vedtagelse af en afgørelse om arbejdsgruppens forretningsorden (i det følgende benævnt "den påtænkte retsakt").
            
            
               Den påtænkte retsakt har til formål at regulere den måde, hvorpå GB-Arbejdsgruppen fungerer, og især at præcisere dens kompetencer og beslutningstagning.
            
            
               3.Den holdning, der skal indtages på Unionens vegne
            
            
               Traktaterne giver Unionen enekompetence for så vidt angår den fælles handelspolitik, der omfatter Unionens selvstændige handelspolitik og indgåelse af internationale handelsaftaler. I betragtning af at den påtænkte retsakt er en forudsætning for, at GB-Arbejdsgruppen kan fungere tilfredsstillende og derigennem bidrage til en effektiv gennemførelse af frihandelsaftalen mellem EU og Republikken Korea, er vedtagelsen af den påtænkte retsakt i overensstemmelse med målene for Unionens handelspolitik. 
            
            
               4.Retsgrundlag
            
            
               4.1.Proceduremæssigt retsgrundlag
            
         
         
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) skal Rådet vedtage afgørelser om fastlæggelse af, "hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  4
               .
            
            
               4.1.2.Anvendelse på den foreliggende sag
            
            
               GB-Arbejdsgruppen er et organ, der er nedsat ved en aftale, nemlig frihandelsaftalen mellem EU og Republikken Korea.
            
            
               Den retsakt, som GB-Arbejdsgruppen skal vedtage, er en retsakt, der har retsvirkninger. Den påtænkte retsakt vil være bindende i henhold til folkeretten, jf. artikel 10.25 i frihandelsaftalen mellem EU og Republikken Korea. 
            
            
               Den påtænkte retsakt hverken supplerer eller ændrer aftalens institutionelle ramme.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har to formål eller består af to elementer, og det ene af disse formål eller elementer må betragtes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, kun have ét materielt retsgrundlag, nemlig det, som det primære eller fremherskende formål eller element tilsiger.
            
            
            
               4.2.2.Anvendelse på den foreliggende sag
            
            
               Det primære mål med og indhold af den påtænkte retsakt vedrører den fælles handelspolitik. 
            
            
               Det materielle retsgrundlag for den foreslåede afgørelse er derfor følgende bestemmelser: Artikel 207 i TEUF.
            
            
               4.3.Konklusion
            
            
               Retsgrundlaget for den foreslåede afgørelse bør være artikel 207 sammenholdt med artikel 218, stk. 9, i TEUF.
            
            
               5.Offentliggørelse af den påtænkte retsakt
            
            
               Ikke relevant.
            
            
         
         
            
               2019/0093 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Arbejdsgruppen for Geografiske Betegnelser, der er nedsat ved frihandelsaftalen mellem Den Europæiske Union og dens medlemsstater på den ene side og Republikken Korea på den anden side, for så vidt angår vedtagelsen af arbejdsgruppens forretningsorden
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger: 
            
            
               (1)Frihandelsaftalen mellem Den Europæiske Union og dens medlemsstater på den ene side og Republikken Korea på den anden side
                  5
                (i det følgende benævnt "aftalen") blev indgået af Unionen ved Rådets afgørelse (EU) 2015/2169
                  6
                og trådte i kraft den 13. december 2015.
            
            
               (2)Ved aftalens artikel 15.3, stk. 1, nedsættes under Handelsudvalget, der er nedsat ved aftalens artikel 15.1, stk. 1, Arbejdsgruppen for Geografiske Betegnelser.
            
            
               (3)I henhold til artikel 15.4 i forretningsordenen for EU-Korea-Handelsudvalget, der blev vedtaget ved afgørelse nr. 1 truffet af EU-Korea-Handelsudvalget af 23. december 2011
                  7
               , fastsætter arbejdsgrupperne selv deres forretningsorden, som skal meddeles til Handelsudvalget.
            
            
               (4)Der bør fastsættes en forretningsorden for Arbejdsgruppen for Geografiske Betegnelser.
            
            
               (5)Den holdning, der skal indtages på Unionens vegne i Arbejdsgruppen for Geografiske Betegnelser for så vidt angår arbejdsgruppens forretningsorden, bør fastlægges, da disse regler vil være bindende for Unionen — 
            
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne i Arbejdsgruppen for Geografiske Betegnelser for så vidt angår vedtagelsen af arbejdsgruppens forretningsorden, baseres på det udkast til arbejdsgruppens afgørelse, der er knyttet til nærværende afgørelse.
            
            
            
            
               Artikel 2
            
         
         
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Frihandelsaftale mellem Den Europæiske Union og dens medlemsstater på den ene side og Republikken Korea på den anden side (EUT L 127 af 14.5.2011, s. 1–1426).
               
               
                  
                     (2)
                  
                        2011/265/EU: Rådets afgørelse af 16. september 2010 om undertegnelse på Den Europæiske Unions vegne og midlertidig anvendelse af frihandelsaftalen mellem Den Europæiske Union og dens medlemsstater på den ene side og Republikken Korea på den anden side (EUT L 127 af 14.5.2011, s. 1–1426).
               
               
                  
                     (3)
                  
                        EUT L 58 af 1.3.2013, s. 9.
               
               
                  
                     (4)
                  
                        Domstolens dom af 7. oktober 2014, Tyskland mod Rådet, C-399/12, ECLI:EU:C:2014:2258, præmis 61 til 64. 
               
               
                  
                     (5)
                  
                        EUT L 127 af 14.5.2011, s. 6.
               
               
                  
                     (6)
                  
                        Rådets afgørelse (EU) 2015/2169 af 1. oktober 2015 om indgåelse af frihandelsaftalen mellem Den Europæiske Union og dens medlemsstater på den ene side og Republikken Korea på den anden side (EUT L 307 af 25.11.2015, s. 2).
               
               
                  
                     (7)
                  
                        Afgørelse nr. 1 truffet af EU-Korea-Handelsudvalget af 23. december 2011 om vedtagelse af forretningsordenen for Handelsudvalget (EUT L 58 af 1.3.2013, s. 9). 
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 12.4.2019
            COM(2019) 181 final
            BILAG
            til
            Forslag til RÅDETS AFGØRELSE
            om den holdning, der skal indtages på Den Europæiske Unions vegne i Arbejdsgruppen for Geografiske Betegnelser, der er nedsat ved frihandelsaftalen mellem Den Europæiske Union og dens medlemsstater på den ene side og Republikken Korea på den anden side, for så vidt angår vedtagelsen af arbejdsgruppens forretningsorden
            
               
         
         
            
               BILAG
            
            
               AFGØRELSE NR. 1 TRUFFET AF EU-KOREA-ARBEJDSGRUPPEN FOR GEOGRAFISKE BETEGNELSER 
            
            
               af 30. maj 2018
            
            
               om vedtagelse af dens forretningsorden
            
            
               EU-KOREA-ARBEJDSGRUPPEN FOR GEOGRAFISKE BETEGNELSER HAR —
            
            
               under henvisning til frihandelsaftalen mellem Den Europæiske Union og dens medlemsstater på den ene side og Republikken Korea på den anden side
                  1
                (i det følgende benævnt "aftalen"),
            
            
               under henvisning til afgørelse nr. 1 truffet af EU-Korea-Handelsudvalget af 23. december 2011 om vedtagelse af forretningsordenen for Handelsudvalget
                  2
               , særlig artikel 15.4 i bilaget hertil, og 
            
            
               ud fra følgende betragtninger:
            
            
               (1)
                     I henhold til artikel 15, stk. 4, i forretningsordenen for EU-Korea-Handelsudvalget, der blev vedtaget ved afgørelse nr. 1 truffet af EU-Korea-Handelsudvalget af 23. december 2011, fastsætter de specialiserede udvalg og arbejdsgrupperne selv deres forretningsorden, som skal meddeles til Handelsudvalget.
            
            
               (2)
                     Der bør fastsættes en forretningsorden for Arbejdsgruppen for Geografiske Betegnelser —
            
            
               VEDTAGET DENNE AFGØRELSE:
            
            
               Artikel 1
            
            
               Forretningsordenen for Arbejdsgruppen for Geografiske Betegnelser som fastsat i bilaget vedtages hermed.
            
            
               Artikel 2
            
            
               Denne afgørelse træder i kraft på dagen for vedtagelsen.
            
            
               Udfærdiget i …
            
            
               På vegne af Arbejdsgruppen for Geografiske Betegnelser
            
            
                     
                        Teamleder 
                     
                     
                        Ministerium for handel, industri og energi Republikken Korea
                     
                     
                        Formand for Arbejdsgruppen for Geografiske Betegnelser
                     
                  
                  
                     
                        Kontorchef 
                     
                     
                        Europa-Kommissionens Generaldirektorat for Landbrug og Udvikling af Landdistrikter
                     
                     
                        Formand for Arbejdsgruppen for Geografiske Betegnelser
                     
                  
               
         
         
            
               BILAG
            
            
               FORRETNINGSORDEN FOR ARBEJDSGRUPPEN FOR GEOGRAFISKE BETEGNELSER
            
            
               Artikel 1
               Sammensætning og formandskab
            
            
               1)Arbejdsgruppen for Geografiske Betegnelser (i det følgende benævnt "GB-Arbejdsgruppen"), der er nedsat i henhold til artikel 15.3, stk. 1, litra g), i frihandelsaftalen mellem Den Europæiske Union og dens medlemsstater på den ene side og Republikken Korea på den anden side (i det følgende benævnt "aftalen"), varetager sine opgaver som omhandlet i aftalens artikel 10.25.
            
            
               2)GB-Arbejdsgruppen sammensættes af repræsentanter for Republikken Korea (i det følgende benævnt "Korea") på den ene side og repræsentanter for Den Europæiske Union på den anden side.
            
            
               3)I henhold til aftalens artikel 15.3, stk. 3, varetages formandskabet af GB-Arbejdsgruppen i fællesskab af repræsentanter for Korea og Den Europæiske Union. 
            
            
               4)Hver formand kan uddelegere alle eller en del af formandens funktioner til en udpeget stedfortræder, hvorefter alle henvisninger til formanden også skal forstås som henvisninger til den udpegede stedfortræder.
            
            
               5)Hver formand udpeger et kontaktpunkt for alle anliggender vedrørende GB-Arbejdsgruppen. Disse kontaktpunkter er i fællesskab ansvarlige for GB-Arbejdsgruppens sekretæropgaver.
            
            
               Artikel 2
               Møder
            
            
               I henhold til aftalens artikel 10.25, stk. 2, afholdes møder skiftevis hos den ene og den anden part. Parterne aftaler i fællesskab tidspunkt, sted og form for GB-Arbejdsgruppens møder, herunder videokonferencer, som dog senest finder sted 90 dage efter anmodningen herom fra en af parterne. 
            
            
               Artikel 3
               Korrespondance
            
            
               1)Al korrespondance til formændene for GB-Arbejdsgruppen stiles til kontaktpunkterne med henblik på rundsendelse til medlemmerne af arbejdsgruppen. 
            
            
               2)Korrespondance kan have enhver skriftlig form, herunder e-mail.
            
            
               3)I henhold til artikel 15 i forretningsordenen for Handelsudvalget skal Handelsudvalget oplyses om de kontaktpunkter, der er udpeget af GB-Arbejdsgruppen. Al korrespondance, dokumenter og meddelelser, herunder udveksling af e-mails mellem kontaktpunkterne for GB-Arbejdsgruppen vedrørende anvendelsen af aftalen, sendes samtidig til Handelsudvalgets sekretariat, Den Europæiske Unions delegation i Republikken Korea og Republikken Koreas repræsentation ved Den Europæiske Union.
            
            
               Artikel 4
               Dagsorden for møderne
            
            
               1)Kontaktpunkterne udarbejder en foreløbig dagsorden for hvert møde. Den fremsendes sammen med de relevante dokumenter til medlemmerne af GB-Arbejdsgruppen, herunder formændene for GB-Arbejdsgruppen, senest syv dage før mødet. Den foreløbige dagsorden kan indeholde ethvert punkt, der er omfattet af aftalens artikel 10.25. 
            
            
               2)Hver part kan anmode om at få sat punkter, der er omfattet af aftalens artikel 10.25, på den foreløbige dagsorden mindst 14 dage før mødet. Disse punkter optages på den foreløbige dagsorden. 
            
            
               3)En sidste version af den foreløbige dagsorden rundsendes til medformændene mindst fem dage før mødet
            
            
               4)Dagsordenen vedtages enstemmigt af formændene ved hvert mødes begyndelse. Punkter, som ikke er på den foreløbige dagsorden, kan optages på dagsordenen, hvis begge formænd er enige herom.
            
            
               Artikel 5
               Anmodninger om ændring af bilag 10-A eller 10-B til aftalen
            
         
         
            
               1)Hver part kan ved brev, der er underskrevet af formanden fra den pågældende part, anmode om at tilføje eller fjerne individuelle geografiske betegnelser i bilag 10-A eller 10-B til aftalen.
            
            
               2)I henhold til aftalens artikel 10.25, stk. 1 og 3, kan GB-Arbejdsgruppen ved enstemmighed beslutte at ændre bilag 10-A og 10-B for at tilføje individuelle geografiske betegnelser fra Den Europæiske Union eller Korea efter at have gennemgået den relevante procedure i aftalen. GB-Arbejdsgruppen kan også ved enstemmighed træffe beslutning om at anbefale, at en endelig afgørelse træffes i Handelsudvalget om at tilføje eller fjerne geografiske betegnelser i overensstemmelse med artikel 10.21, stk. 4, 10.24 og 10.25.
            
            
               3)I henhold til artikel 15.3, stk. 5, kan Handelsudvalget påtage sig en opgave, der er tildelt arbejdsgruppen, og træffe beslutning om at ændre ovennævnte bilag 10-A og 10-B. I henhold til artikel 15.5, stk. 2, kan Handelsudvalget endvidere beslutte at ændre bilag 10-A og 10-B, og parterne kan vedtage beslutningen herom med forbehold af deres respektive gældende lovgivningsmæssige krav og procedurer. 
            
            
               4)Med beslutningen om at ændre bilag 10-A og 10-B bestræber parterne sig på at tage behørigt hensyn til begge parters respektive interesser for så vidt angår geografiske betegnelser.
            
            
               Artikel 6
               Afgørelser og henstillinger
            
            
               1)GB-Arbejdsgruppen vedtager henstillinger og afgørelser ved enstemmighed som omhandlet i aftalens artikel 10.25. 
            
            
               2)GB-Arbejdsgruppens henstillinger som omhandlet i aftalens artikel 10.25 skal stiles til parterne og være underskrevet af formændene. 
            
            
               3)GB-Arbejdsgruppens afgørelser som omhandlet i aftalens artikel 10.25 skal være underskrevet af formændene. I hver afgørelse angives datoen for dens ikrafttrædelse. 
            
            
               4)Afgørelser og henstillinger, der vedtages af GB-Arbejdsgruppen, skal være påført et løbenummer, datoen for deres vedtagelse og en beskrivelse af emnet.
            
            
               Artikel 7
               Skriftlig procedure
            
            
               1)En henstilling eller afgørelse vedtaget af GB-Arbejdsgruppen kan vedtages ved skriftlig procedure, hvis begge parter er enige herom. Den skriftlige procedure består i udveksling af noter mellem formændene for GB-Arbejdsgruppen.
            
            
               2)Formanden fra den part, der foreslår at anvende den skriftlige procedure, forelægger udkastet til henstilling eller afgørelse for formanden fra den anden part, der i sit svar angiver, om han/hun accepterer udkastet til henstilling eller afgørelse eller ej. Formanden fra den anden part kan også foreslå ændringer eller anmode om mere betænkningstid. Hvis der er enighed om udkastet, vedtages det i overensstemmelse med artikel 6.
            
            
               Artikel 8
               Protokol
            
            
               1)Kontaktpunkterne udarbejder et udkast til protokol for hvert møde senest 21 dage efter mødet. I udkastet til protokol anføres de henstillinger og afgørelser, der blev vedtaget, og eventuelle konklusioner. 
            
            
               2)Protokollen godkendes skriftligt af begge parter senest 28 dage efter mødet eller en anden dato, som parterne enes om. Når protokollen er godkendt, underskriver formændene to originaleksemplarer. Formændene opbevarer hver et originaleksemplar af protokollen.
            
            
               Artikel 9
               Rapporter
            
            
               GB-Arbejdsgruppen rapporterer til Handelsudvalget om sin virksomhed på hvert af de ordinære møder i Handelsudvalget, jf. aftalens artikel 15.3, stk. 4.
            
            
               Artikel 10
               Udgifter
            
            
               1)Hver part bærer selv de udgifter, som dens deltagelse i GB-Arbejdsgruppens møder medfører.
            
            
               2)Udgifter i forbindelse med tilrettelæggelse af møder og reproduktion af dokumenter afholdes af den part, der er vært for mødet.
            
         
         
            
               Artikel 11
               Offentliggørelse og fortrolighed
            
            
               1)Møderne i GB-Arbejdsgruppen er ikke offentlige, medmindre formændene bestemmer andet.
            
            
               2)Når en part forelægger oplysninger, der i henhold til dens love og forskrifter anses for at være fortrolige, for GB-Arbejdsgruppen, behandler den anden part de pågældende oplysninger som fortrolige, jf. aftalens artikel 15.1, stk. 7.
            
            
               3)Hver part kan beslutte at offentliggøre GB-Arbejdsgruppens afgørelser og henstillinger i deres respektive officielle tidende. 
            
         
         
            
                  
                     (1)
                  
                        EUT L 127 af 14.5.2011, s. 6.
               
               
                  
                     (2)
                  
                        EUT L 58 af 1.3.2013, s. 9.